საკრებულოს თავმჯდომარის მოადგილის დავით შენგელიას წლიური ანგარიში

ჩხოროწყუს მუნიციპალიტეტის საკრებულოს რეგლამენტის მიხედვით მე დავით შენგელია, როგორც საკრებულოს წევრი და ამავე დროს საკრებულოს თავმჯდომარის მოადგილე, ვალდებული ვარ  გაწეული საქმიანობის შესახებ ამომრჩეველს ჩავაბარო ანგარიში. ვარ პარტია „გახარია- საქართველოსთვის” წევრი. ჩემი საქმიანობის ამოცანა, პოლიტიკური პროცესების მართვაში მონაწილეობა და გადაწყვეტილების მიღებაა, მოსახლეობის  მაქსიმალური ინტერესების გათვალიწინებით.  
კანონიერება, საჯაროობა, გამჭვირვალობა და მოსახლეობის წინაშე ანგარიშვალდებულება - ეს ძირითადი მიმართულებებია, სწორედ ამ პრინციპების დაცვითა და საკრებულოს განსაზღვრული უფლებამოსილების შესრულებით იწყება თითოეული ჩემი სამუშაო დღე.  
ვარ საფინანსო-საბიუჯეტო კომისიის წევრი, ასევე სამანდატო, საპროცედურო და ეთიკის  საკითხთა კომისიის წევრი.  
მიუხედავად პარტიული კუთვნილებისა,სისტემატიურად მქონდა და მაქვს ყოველკვირეული შეხვედრები მოსახლეობასთან, საკრებულოს თავმჯდომარისა და  მაჟორიტარების ერთობლივი მონაწილეობით. მიმდინარე წელს მუნიციპალიტეტის მაშტაბით, მქონდა 30 მდე გუნდური და ინდივიდუალური შეხვედრები მოსახლეობასთან. საკრებულოს წევრებთან ერთად აქტიურად  ვმონაწილეობთ მუნიციპალიტეტისათვის მნიშვნელოვანი პროექტების განხილვაში. მთავარი ფინანსური დოკუმენტის-ბიუჯეტის ფორმირებაში.  
მოსახლეობასთან სისტემური შეხვედრები, მაჟორიტარებთან ერთად ყველა იმ პრობლემების იდენტიფიცირებას უწყობს ხელს, რომელიც ჩვენს მიერ გათვალიწინებულ უნდა იქნეს მომავალი 2023 წლის ბიუჯეტში.  
საანგარიში პერიოდში მონაწილეობა მივიღე 11 საკრებულოს სხდომაში,მათ შორის 1 რიგგარეშე.საანგარიშო პერიოდში მონაწილეობა მივიღე საფინანსო საბიუჯეტო კომისიის 9 სხდომაში, განხილულ იქნა 10 მნიშვნელოვანი საკითხი. ასევე გვქონდა სამანდატო საპროცედურო საკითხთა და ეთიკის კომისიის 5 სხდომა,განხილულ იქნა 9 საკითხი.  
გამოვიჩინეთ ინიციატივა და მივიღეთ გადაწყვეტილება საკრებულოს თანამდებობის პირებისადმი განკუთვნილი საწვავის ხარჯების შემცირების შესახებ,დაზოგილ თანხას კი წლის ბოლოსკენ აუცილებლად მიეცემა მიმართულება სოციალური პროექტებისკენ.  
წლის განმავლობაში საკრებულოში ფრაქციამ ‘’ ჩხოროწყუ საქართველოსთვის’’ წარადგინა სამი ინიციატივა:  
1)  ბიუჯეტირებაში ახალგაზრდული სათათბიროს და ზოგადად მოქალაქეების ჩართულობის შესახებ.  
2)  საჯარო სკოლებში დაწყებითი და საბაზო საფეხურის მოსწავლეების სასკოლო კვებით უზრუნველყოფის შესახებ.  
3)  ბუნებრივი კატაკლიზმების,სტიქიის დროს გათვალისწინებული თანხების შესახებ.  
გუნდური შეხვედრები გვქონდა მოსახლეობასთან ხაბუმეში,ზუმსა და მუხურში,ადგილზე მიმდინარე ინფრასტრუქტურული სამუშაოების ხარვეზებთან დაკავშირებით. გვქონდა შენიშვნები ლესიჭინეში სოფლის პროგრამით გათვალისწინებული პროექტის არაკეთილსინდისიერად განხორციელებასთან დაკავშირებით.  
ზემოთხსენებულ პრობლემებზე არაერთხელ მწვავე საუბარი გვქონდა ადგილობრივ აღმასრულებელ ხელისუფლებასთან.  
როგორც საკრებულოს წევრმა, გამოვიყენე ყველა ის პლადფორმა და შესაძლებლობა რომელიც მომცემდა საშუალებას დამეცვა ამომრცევლის უფლებები,ვყოფილიყავი მათი ხმა ჩხოროწყუს მუნიციპალიტეტის წარმომადგენლობით ორგანოში.

სამსახურეობრივი საჭიროების ფარგლებში,შეხვედრები მქონდა როგორც მერიის სამსახურების წარმომადგენლებთან ასევე მის დაქვემდებარებაში მყოფ არასამეწარმეო-არაკომერციულ იურიდიულ პირებთან, სადაც საუბარი შეეხო წამოჭრილი პრობლემების მოგვარების გზებსა და შემდგომი სამოქმედო გეგმის დასახვას.ასევე მქონდა მოქალაქეებთან შეხვედრა ოფისში.,მქონდა მოქალაქეთა ინდივიდუალურ მოთხოვნებზე შესაბამისი რეაგირება,ინფორმაციულობის უზრუნველყოფა, ასევე ვახორციელებდი ჩხოროწყუს მუნიციპალიტეტის საკრებულოს სხვა წევრებთან და შესაბამის სამსახურებთან ერთად ინფრასტრუქტურული სამუშაოების მე  როგორც საკრებულოს წევრი და თავმჯდომარის მოადგილე, უფლებამოსილების ვადის ამოწურვამდე, მაქსიმალურად ვიქნები ჩართული მოსახლეობის მიერ დაყენებულ სხვადასხვა პრობლემური საკითხების მოგვარებაში.  
ანგარიშის დასასრულს ასევე მოგახსენებთ მუხურის მთებში გაჩენილ ხანძარზე,რომელშიც ადგილობრივი და რეგიონებიდან გამოძახებული 300 მდე მეხანძრე მაშველი იყო ჩართული; საბედნიეროდ ჩვენმა გმირმა მაშველებმა შეძლეს ხანძრის ლოკალიზება; საკრებულოს ფრაქცია ‘’ჩხოროწყუ საქართველოსთვის’’ წევრებმა მივიღეთ გადაწყვეტილება ავსულიყავით სტიქიის ზონაში და ადგილზე გადაგვეხადა მადლობა მაშველებისთვის.